**ΕΝΟΤΗΤΑ 2: «Η ΠΟΙΗΣΗ ΚΑΙ Η ΘΡΗΣΚΕΙΑ ΤΩΝ ΕΛΛΗΝΩΝ»**

ΣΗΜΕΡΑ ΘΑ ΜΑΘΟΥΜΕ …

**ΠΑΙΖΟΝΤΑΣ ΘΕΑΤΡΟ!**

Οι ρόλοι:

* Ραψωδός Ανδρονίδης
* Ραψωδός Χρύσιππος
* Ραψωδός Αθήναιος
* Ραψωδός Αναξίλαος
* Αφροδίτη
* Αθηνά
* Εστία
* Δήμητρα
* Άρτεμη
* Ήρα
* Άρης
* Ερμής
* Δίας
* Ήφαιστος
* Απόλλωνας
* Ποσειδώνας
* 3 Καλεσμένοι

Ραψωδός Ανδρονίδης: Σήμερα, αγαπητοί καλεσμένοι, θα σας απαγγείλω το μεγάλο και ξακουστό ποίημα του Ομήρου, του μεγάλου ποιητή μας, την «Ιλιάδα»! Σε αυτό το ποίημα θα ακούσετε για τα γεγονότα του Τρωικού πολέμου και για την οργή του Αχιλλέα κατά του Αγαμέμνονα! «Ψάλλε θεά, τον τρομερό θυμό του Αχιλλέα… Πώς έγινε στους Αχαιούς αρχή πολλών δακρύων.»…

Ραψωδός Χρύσιππος: Με τη σειρά μου εγώ θα σας απαγγείλω φίλοι καλεσμένοι το δεύτερο μεγάλο και ξακουστό ποίημα του Ομήρου… Την «Οδύσσεια»! Η Οδύσσεια είναι ένα ποίημα για τις μεγάλες περιπέτειες του βασιλιά της Ιθάκης, του Οδυσσέα! Τελειώνοντας τον τρωικό πόλεμο, ο Οδυσσέας περνά από πολλές δυσκολίες μέχρι να βρει ξανά την πατρίδα του την Ιθάκη! «Tον άντρα, [Mούσα,](http://ebooks.edu.gr/modules/ebook/show.php/DSGYM-A115/461/3016,16982/) τον πολύτροπο να μου ανιστορήσεις… που βρέθηκε ως τα πέρατα του κόσμου να γυρνά…»

Ραψωδός Αθήναιος: Να κι οι 12 Θεοί μας… Στη σειρά στέκουν εκεί. Για ν’ ακούσουμε τι λένε, προσκυνήστε όλοι μαζί.

Αφροδίτη: Είμαι η Αφροδίτη, θεά της ομορφιάς… Αν θες να σε αγαπήσουν, εμένα να τιμάς.

Αθηνά: Είμαι η Αθηνά, του Δία η κόρη εγώ. Γεμάτη με σοφία, όλους τους νικώ.

Εστία: Το όνομά μου είναι Εστία, του Δία αδελφή. Εγώ πάντα προσέχω την οικογενειακή ζωή.

Δήμητρα: Κι εγώ αδελφή του Δία, η Δήμητρα είμαι εγώ. Θεά της γεωργίας, τη γη σας τη φυλώ.

Άρτεμις: Τα δάση προστατεύω, τα ζώα, τα φυτά. Άρτεμις το όνομά μου, του φεγγαριού θεά.

Ήρα: Εγώ είμαι η Ήρα, των γάμων η Θεά. Η σύζυγος του Δία, του μέγα Βασιλιά.

Άρης: Ο Άρης να θυμάστε του πόλεμου ο θεός, τους πάντες αψηφάει και είναι ο πιο σκληρός.

Ερμής: Εγώ ο Ερμής, αγγελιαφόρος των Θεών, οδηγώ στον Κάτω κόσμο… τις ψυχές των νεκρών.

Ήφαιστος: Με γέννησαν η Ήρα η Θεά και ο Βασιλιάς ο Δίας, είμαι ο Ήφαιστος, θεός φωτιάς και της μεταλλοτεχνίας.

Απόλλωνας: Είμαι ο Απόλλων ο θεός, τους μάντες προστατεύω, γιος του Δία και τη Λητώς, με μουσική μαγεύω!

Ποσειδώνας: Ο Ποσειδώνας ο τρανός, τη θάλασσα αφεντεύω, του Δία είμαι ο αδελφός, με τρίαινα κυριεύω!

Δίας: Ο βασιλιάς των ουρανών και των θεών μπροστά σας, με κεραυνούς σας κυβερνώ, είμαι ο Δίας, γεια σας.

3 Καλεσμένοι: Θα κάνουμε μια τελετή όλοι οι καλεσμένοι και για τους δώδεκα θεούς θα είναι αφιερωμένη!

Ραψωδός Αναξίλαος: Στον Όλυμπο οι 12 Θεοί, ζούνε και βασιλεύουν. Και στο μέγα παλάτι τους νέκταρ κι αμβροσία γυρεύουν. Είναι όλοι οι θεοί μας άξιοι, δίκαιοι και μεγάλοι, παρακαλούμε όλοι μας να μας φυλούν και πάλι…